Σωκράτης Προκοπίου

Ο Σωκράτης Προκοπίου (Μπουρνόβας Σμύρνης, 22 Απριλίου 1883 - Αθήνα, 29 Σεπτεμβρίου 1957) ήταν Έλληνας συγγραφέας, λαογράφος και δημοσιογράφος.

 Βιογραφία 
Γεννήθηκε στις 22 Απριλίου του 1883 στον Μπουρνόβα της ΣμύρνηςΜικρασιατικά Χρονικά, Σύγγραμμα περιοδικόν εκδιδόμενον υπό του τμήματος Μικρασιατικών Μελετών της Ενώσεως Σμυρναίων, τόμος όγδοος, Αθήναι 1959, σελ. 459. και ήταν νεότερος αδελφός του καλλιτέχνη Γεωργίου Προκοπίου. Σε νεαρή ηλικία πραγματοποίησε ταξίδια σε Αίγυπτο, Αιθιοπία, Μεσοποταμία, Ινδία κ.α, τα οποία περιέγραψε σε περιοδικά και εφημερίδες της Σμύρνης. Παράλληλα κατά την παραμονή του στην Αιθιοπία διετέλεσε ανταποκριτής ελληνικών εφημερίδων της Αθήνας, του Καΐρου και της ΣμύρνηςΙωάννης Κ. Χασιώτης, Όλγα Κατσιαρδή - Hering, Ευρυδίκη Α. Αμπατζή (επιμ.), Οι Έλληνες στη Διασπορά, 15ος - 21ος αι., Βουλή των Ελλήνων, Αθήνα 2006, σελ. 235.. 

Μετά την Μικρασιατική καταστροφή του 1922 εγκαταστάθηκε στην Αθήνα όπου ασχολήθηκε επί σειρά ετών με τη συγγραφή άρθρων και βιβλίων ιστορικού και λαογραφικού περιεχομένου σχετικών με τη Μικρά Ασία έχοντας για επίκεντρο τη, γενέτειρά του, Σμύρνη, ενώ στα κείμενά του είναι έκδηλη η νοσταλγία για την ιδιαίτερη πατρίδα τουΟ Ελληνισμός της Μικράς Ασίας από την Αρχαιότητα μέχρι τη Μεγάλη Έξοδο. Πρακτικά 1ου Συμποσίου. 26 - 28 Νοεμβρίου, 2004, έκδοση ΚΕ.ΜΙ.ΠΟ, Ν. Ιωνία 2005, σελ. 178.. Ό Σωκράτης Προκοπίου ασχολήθηκε ιδιαίτερα με την διάσωση των λαϊκων και κοινωνικών στοιχείων των χαμένων πατρίδων, και κυρίως της ζωής από την Σμύρνη.  

Ό Σωκράτης Προκοπίου εμφανίστηκε στα γράμματα με την δημοσίευση συνεργασιών του (ταξιδιωτικές εντυπώσεις) στην εφημερίδα της σμύρνης «Αμάθεια». Επίσης μετέφρασε το έργο του Ομάρ Καγιάμ, Ρουμπαγιάτ, το οποίο όμως δεν πρόλαβε να εκδώσειΜικρασιατικά Χρονικά, τόμος όγδοος, Αθήναι 1959, σελ. 460.. Παράλληλα συμμετείχε ενεργά σε διάφορους                                                                                  μικρασιατικούς πολιτιστικούς συλλόγους. 

Απεβίωσε στις 29 Σεπτεμβρίου του 1957 στην Αθήνα.

 Εργογραφία 
Ποιήματα

 Κισμέτ Αθήνα, 1944.
 Σπίθες απ΄την τσιμπούκα του παππού μου (Αθήναι 1948)
 Το κομπολόϊ του δερβίση Αθήνα, 1957.

Πεζογραφήματα
 Εις τα Βασίλεια του Μενελίκ (Αθήναι 1924)
 Έλλην εις τα άδυτα του Ισλάμ (Αθήναι 1928)
 Σαν ψέμματα και σαν αλήθεια (Αθήναι 1928)
 Οι Έλληνες στην Αβησσυνία και σ' άλλες χώρες της Αφρικής και της Ασίας (Αθήναι 1930)
 Στα Προπύλαια του Παραδείσου (Αθήναι 1933)
 Σεργιάνι στην Παλιά Σμύρνη (Αθήναι 1941, β΄έκδοση συμπληρωμένη 1949)
 Προσφυγικοί περίπατοι (Αθήναι 1954)
 Αναζητώντας τη Σμύρνη μας (Αθήναι 1956)
Μελέτες Έργων

 Οι Αλαουίται(μια μυστική δοξασία της ανατολής-Μελέτη από έναν άνθρωπο που ταξίδεψε και έζησε σαν Μουσουλμάνος μέσα                                                       στα θρησκευτικά και πολιτιστικά κέντρα του Ισλάμ και ή οποία και  μια σύντομη αλλά πολύ κατατοπιστική εισαγωγή στην Ιστορική                                            εξέλιξη και τις έριδες, που διαμόρφωσαν τα δύο μεγάλα και κυρίαρχα ρεύματα της θρησκείας αυτής. Ή μελε΄τη αυτή είναι ακόμα,                                                              μια αναζήτηση στις προϊσλαμικές πηγές της φιλοσοφίας και της Μυστικής Δοξασίας της Εσωτερικής Παράδοσης, των Αλαουιτών,                                                      που αποδεικνύει ότι η Παράδοση αυτή κατάγεται από τα εσωτερικά πνευματικά ρεύματα, που επικρατούσαν στους Ελληνιστικούς                                   και πρωτοχριστιανικούς χρόνους, στις χώρες της ανατολικής μεσογείου.. (Αθήναι, Πύρινος Κόσμος  1950).

Μεταφράσεις Έργων

 Ομάρ Καγιάμ Ρουμπαγιάτ

 Παραπομπές 

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες λαογράφοι